Percheziții în Arad, București și Timiș la samsari de mașini care nu înregistrau vânzările. Ce au descoperit polițiștii
Percheziții de amploare în județele Timiș, Arad și în Capitală. Vizate sunt două persoane și patru firme care aduceau mașini din străinătate și le vindeau în România.
Anchetatorii susțin că suspecții nu înregistrau vânzările în contabilitatea firmelor, așa că nu plăteau taxe.
La percheziții au fost găsite mai multe mașini, două arme, zeci de cartușe, peste 140.000 de euro și câteva zeci de mii de lei.
Șapte persoane au fost duse la audieri, între care și angajați ai celor patru firme. Însă numai două sunt cercetate pentru evaziune fiscală.
Sursa: Pro TV
Dată publicare:
07-03-2024 07:15